# Moški pevski zbor Ambrus

Začetki *Moškega pevskega zbora Ambrus* segajo v maj leta 1991. Osem domačinov se je odločilo, da bodo svojo ljubezen do glasbe in petja ponesli dalje. Osnovali so skupino, ki se je do konca leta 1993 na nastopih predstavljala kot *Ambruški oktet* in se je ob ustanovitvi Kulturnega društva Ambrus v jeseni 1991 vanj tudi vključila.

Z vključitvijo novih pevcev se je Ambruški oktet leta 1994 preimenoval v *Moško vokalno skupino Ambrus* (MVS Ambrus), nekaj let kasneje pa v *Moški pevski zbor Ambrus* (MoPZ Ambrus), kot velja še danes.

Prepevajo predvsem slovenske narodne pesmi, pesmi, ki so ljudem blizu. S cerkvenimi pesmimi, ki so sestavni del njihovega repertoarja, pojejo pri mašah širom po Sloveniji. Dvakrat so gostovali v pobrateni občini Hirschaid v Nemčiji, kjer so bili zelo toplo sprejeti. Do sedaj so imeli blizu 450 nastopov.

Zbor je sodeloval z različnimi pevskimi skupinami po Sloveniji. Najbolj se jim je vtisnil v spomin nastop na reviji pevskih zborov skupaj s *Šentjurskim oktetom*, s katerim so tudi pozneje veliko sodelovali.

Slovenske ljudske in umetne pesmi, ki predstavljajo večino njihovega repertoarja, ubrano zazvenijo. Veliko je priložnosti, da pevci pokažejo svoje znanje, svoje sposobnosti, da njihova pesem pride do izraza: proslave, koncerti, pevske revije, različne druge priložnosti, radi pa zapojejo tudi »kar tako«, za svojo lastno dušo.

V dvajsetih letih se je »zgodilo« veliko pevskih vaj, zamenjalo se je tudi precej pevcev. Vsak je na svoj način pripomogel, da je zbor rastel, živel in ustvarjal.

Za svoje uspešno delo so 29. maja 2000, ob občinskem prazniku občine Ivančna Gorica, prejeli občinsko nagrado Občine Ivančna Gorica.

Zbor že od začetka vodi g. Ciril Hočevar.

**sobota, 7. 5. 2011 ob 19:30**

****

MOPZ AMBRUS

**Pevci, ki so peli pri Moškem pevskem zboru Ambrus:**

Tone Muhič: 1991 – 1993

Robert Bradač: 1991 – 1996

Jože Zajc: 1991 – 1999

Jože Perko: 1991 – 1996

Gregor Vidmar: 1996 – 2002

Stane Godec: 1994 – 2009

Jože Hočevar: 1991 – 2010



**Sedanja sestava zbora (2011):**

**Ciril Hočevar (1991) – 2. tenor / zborovodja**

Ciril Šinkovec (2006) – 2. tenor

Tone Žnidaršič (1991) – 2. tenor

Jože Novak (1995) – 1. tenor

Marko Mirtič (2009) – 1. tenor

Tone Boben (2010) – 1. tenor



Lojze Šinkovec (1994) – 1. bas

Brane Hočevar (1993) – 1. bas

Rok Muhič (2011) – 1. bas

Viktor Muhič (1993) – 2. bas

Robert Boben (2010) – 2. bas

Stane Zupančič (1991) – 2. bas

France Perko (1995) – 2. bas





AMBRUŠKI OKTET- Triglav, julij 1992

 Ig, 1997



Ljubljana, 11. 5. 2001

 Hirschaid, Nemčija, 2002

Velika Planina, 2006